als_Latn dik_Latn ron_Latn
Shkrimtari i madh Ismail Kadare u nderua sot me çmimin ndërkombëtar “Letërsia Shqipe”, në një ceremoni të organizuar në Bibliotekën Kombëtare “Pjetër Bogdani”, në Prishtinë.
Me këtë rast, Presidenti i Kosovës, Hashim Thaçi, e priti sot në takim shkrimtarin e shquar , të cilin e përgëzoi për çmimet prestigjioze që ka marrë, duke shpresuar që një ditë të jetë laureat i Çmimit Nobel për letërsi.
Gjatë takimit, Thaçi shprehu konsideratën e veçantë për kontributin e gjithanshëm të shkrimtarit Ismail Kadare, i cili në krijimtarinë e tij të gjerë letrare ka sublimuar frymën dhe kulturën albanologjike, duke afirmuar letërsinë shqipe në rrafshin ndërkombëtar.
Në këtë takim presidenti Thaçi rikujtoi qëndrimet e drejta të Ismail Kadaresë, i cili që në vitet nëntëdhjetë insistonte për rezistencë më aktive. Me paraqitjet e tij në shtypin francez, Kadare vazhdimisht kishte afirmuar dhe mbrojtur çështjen e Kosovës.
Po ashtu, presidenti Thaçi rivlerësoi përkrahjen dhe inkurajimin që Ismail Kadare i kishte dhënë delegacionit të Kosovës në Konferencën e Rambujesë më 1999.
Presidenti Thaçi dhe shkrimtari i shquar Ismail Kadare biseduan për orientimin dhe vlerat e qytetërimit perëndimor si prirje e vjetër e natyrshme e shqiptarëve kudo në Ballkan.
“Në themele të natyrshme jemi evropianë. Shqiptarët aktualisht janë të favorizuarit e fatit” ”, tha mes tjerash Kadare, duke vlerësuar se bota shqiptare është duke ecur në rrugë të mirë.
/j.m/
als_Latn als_Latn als_Latn als_Latn als_Latn als_Latn als_Latn kor_Hang